У паняцця ёсць і іншыя значэнні, гл. Віконт.
**Віко́нт** (фр.: vicomte ад лацінскага *vicecomes*, літаральна — намеснік графа, віцэ-граф, ням.: vizegraf) — тытул еўрапейскага дваранства, асабліва ў брытанскім пэрстве, займае пазіцыю паміж баронам і графам. Старэйшы сын графа (пры жыцці бацькі) носіць тытул віконта (англ.: viscount).

У нямецкім дваранстве тытул віконта адсутнічае, аналагам можна назваць толькі тытул бургграфа. Аднак у раннім Сярэднявеччы існаваў тытул віцэграфа.

Этымалогія
----------

Слова «віконт» ідзе са старажытнага французскага *visconte* (сучасная французская: *vicomte*), ад слова з сярэдневяковай латыні *vicecomitem*, вінавальны склон ад *vicecomes*, з познелацінскага *vice-* «памочнік» + лацінскага *comes* «кампаньён, дэлегат імператара, пасля — граф» (гл. граф). Такім чынам, віконт — намеснік графа, «віцэ-конт» (vice-conte).

Слова віконт адпавядае ў Брытаніі англасаксонскаму shire reeve, ад якога паходзіць назва недваранскай пасады шэрыфа, на якую прызначаў кароль.

Гісторыя
--------

Раннія віконты не атрымлівалі свой тытул у спадчыну або ад манарха, а прызначаліся графамі. Але пасля яны пачалі ўводзіць спадчыннае кіраванне *lato sensu*. Упершыню ў якасці рангу брытанскага пэрства віконт запісаны ў 1440, калі Джон Бамонт, 1-ы віконт Бамант, быў такім зроблены каралём Генрыхам VI.

Віконты ў Брытаніі і Садружнасці
--------------------------------

Віконт валодае «віконцтвам». Жаночы эквівалент віконта — *вікантэса*.

* У брытанскай практыцы тытул віконта можа быць або тапонімам, або прозвішчам, ці часам іх камбінацыяй. У любым выпадку, зварот да віконта звычайна «The Viscount Х» ці «The Viscount X of Y». Прыклады: The Viscount Falmouth (*тапонім*); The Viscount Hardinge (*прозвішча*); The Viscount Gage of Castle Island (*прозвішча* з *тапоніма*); і The Viscount Combermere of Bhurtpore (*тапонім* з *тапоніма*). Існуе выключэнне для віконтаў у шатландскім пэрстве, да іх зварот «The Viscount *of* X», напрыклад: The Viscount of Arbuthnott (прозвішча).
* Брытанскага віконта ў гутарцы называюць *Lord X*, а яго жонку — *Lady X*. Дзяцей віконта называюць *Ганаровы тытул [Імя] [Прозвішча]*.
* Асаблівасцю Брытаніі з'яўляецца выкарыстанне тытула віконта як тытула пачцівасці для нашчадкаў герцага ці маркіза. Спадчыннік пэра часам называецца віконтам, калі другі па старшынстве тытул главы сям'і — віконцкі.

Карона
------

У Вялікабрытаніі карона віконцкага рангу мае 16 сярэбраных шарыкаў вакол рабра. Як і ўсе геральдычныя кароны, яна носіцца толькі на каранацыю сюзерэна, але віконт мае права насіць карону яго рангу на гербе, над шчытом. У іншых еўрапейскіх краінах карона мае іншы выгляд (паказана на малюнках).

* у геральдычнай традыцыі Вялікабрытанііу геральдычнай традыцыі Вялікабрытаніі
* у геральдычнай традыцыі Бельгііу геральдычнай традыцыі Бельгіі
* у геральдычных традыцыях Францыі, Іспаніі, Нідэрландаху геральдычных традыцыях Францыі, Іспаніі, Нідэрландах
* Карона віконта і пэра ФранцыіКарона віконта і пэра Францыі

Эквівалентныя тытулы
--------------------

Гл. таксама: Бургграф
У некаторых мовах, уключаючы нямецкую, няма этымалагічнага эквівалентнага тытула : *Baron* рангам ніжэй, чым *Graf*. Аднак у гэтым выпадку прыкладна роўным можна прызнаць тытул, этымалагічна роднасны «бургграфу» (акрамя краін, дзе ёсць слова «віконт» ці роднаснае, пар. італьянскае *burgravio* нароўні з *visconte*). Таму ў нідэрландскай мове *Burggraaf* — гэта ранг вышэйшы, чым Baron, і ніжэйшы чым Graaf (граф) у каралеўствах Нідэрландаў і Бельгіі (у Бельгіі аналагічны французскаму vicomte і нямецкаму *Burggraf*).  

У імператарскай Японіі віконту адпавядаў тытул *сісяку* (гл. артыкул Кадзоку).

Гл. таксама
-----------

* Спіс віконцтваў

Спасылкі
--------

* *Burke’s Peerage & Baronetage,* 1956, introduction, pp cxx-cxxviii.

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая каталанская · Вялікая каталанская · Вялікая каталанская · Вялікая каталанская · Вялікая расійская (старая версія) · Бракгаўза і Эфрона · Малы Бракгаўза і Эфрона · Энцыклапедычны лексікон · Britannica (онлайн) · Treccani |
| Нарматыўны кантроль | GND: 4316878-4 |